**Конкурстық комиссия отырыстарының қорытындысы**

2022 жылғы 16-18 тамыз күндері «Мемлекеттік білім беру ұйымдарының бірінші басшылары мен педагогтерін лауазымға тағайындау, лауазымнан босату қағидаларын бекіту туралы» Қазақстан Республикасы Білім және ғылым министрінің 2012 жылғы 21 ақпандағы № 57 бұйрығының 96-тармағы негізінде Нұр-Сұлтан қаласы әкімдігінің «Ілияс Есенберлин атындағы № 67 гимназия» ШЖҚ МКК директорының 2022 жылғы 01 тамыздағы № 59 бұйрығына сәйкес педагог лауазымының бос және (немесе) уақытша бос орнына лауазымға тағайындау жөнінде конкурс өткізу туралы конкурстық комиссия отырыстары өткізілді. Конкурсқа келесі вакансиялар жарияланды:

Химия пәні мұғалімі (қазақ тілді оқыту) – 1 бос орын /декреттік орын/;

Математика пәні мұғалімі (қазақ тілді оқыту) – 1 бос орын;

Информатика пәні мұғалімі (қазақ тілді оқыту) – 2 бос орын;

Ағылшын тілі пәні мұғалімі – 3 бос орын;

Орыс тілі мен әдебиеті пәні мұғалімі (қазақ тілді оқыту) – 3 бос орын.

**Конкурстық комиссия шешімімен:**

* ағылшын тілі пәні мұғалімі лауазымының бос және (немесе) уақытша бос орнына лауазымға 3 ай сынақ мерзімімен Анар Орынбасаровна Жусупова (конкурстық комиссияның талапқа сәйкестігін бағалау баллы – 34,5) қабылданды. Келесі 1 бос орынға декреттегі қызметкер қайта оралды. 2022-2023 оқу жылына арналған әдістемелік-нұсқау хатына сәйкес сағат сандарының қысқаруына байланысты бір бос орынға қажеттілік жойылды.
* орыс тілі мен әдебиеті пәні мұғалімі лауазымының бос және (немесе) уақытша бос орнына лауазымға тағайындау жөнінде конкурс өткізілмеді деп танылды. 2022-2023 оқу жылына арналған әдістемелік-нұсқау хатына сәйкес сағат сандарының қысқаруына байланысты 3 бос орынға қажеттілік жойылды.
* химия пәні мұғалімі лауазымының уақытша бос (декреттік орын) орнына лауазымға 3 ай сынақ мерзімімен Аяжараг Заманбек (конкурстық комиссияның талапқа сәйкестігін бағалау баллы – 28) қабылданды. Алайда 2022-2023 оқу жылына арналған әдістемелік-нұсқау хатына сәйкес сағат сандарының қысқаруына байланысты үміткердің келісімімен 0,5 жүктемеге қосымша қызметке алынды.
* математика пәні мұғалімі лауазымының бос орнына лауазымға 3 ай сынақ мерзімімен Нурлан Сералиевич Амиров (конкурстық комиссияның талапқа сәйкестігін бағалау баллы – 30,5) қабылданды. Жоғары деңгейде өзін көрсете білген келесі үміткер Назгуль Кайырбергеновна Макина (конкурстық комиссияның талапқа сәйкестігін бағалау баллы – 26) кадрлық резервке алынды.
* информатика пәні мұғалімі лауазымының бос орнына лауазымға 3 ай сынақ мерзімімен Зауре Кабатаевна Тлеубаева (конкурстық комиссияның талапқа сәйкестігін бағалау баллы – 19,5) қабылданды.